Paterna celebra el Dia Europeu Sense Cotxes amb transport municipal gratuït els dies 21 i 22 de setembre
20/09/2021

# Paterna celebra el Dia Europeu Sense Cotxes amb transport municipal gratuït els dies 21 i 22 de setembre

[![Paterna celebra el Día Europeo Sin Coches con transporte municipal gratuito los días 21 y 22 de septiembre](/images/noticias/2021/09/7598/7598_lg.jpg)](/images/noticias/2021/09/7598/7598_lg.jpg)

20.09.2021

Tant la línia de l'autobús municipal de La Canyada a Lloma-Llarga, com les línies de Paterna a l'Hospital La Fe. seran gratuïtes el dimarts 21 i el dimecres 22 de setembre, Dia Europeu Sense Cotxes

L'Ajuntament de Paterna se suma, un any més, a la Setmana Europea de la Mobilitat amb transport municipal gratuït els dies 21 i 22 de setembre i amb l'objectiu conscienciar a la ciutadania sobre la necessitat d'apostar per una mobilitat més sostenible per a protegir el medi ambient.  
  
La iniciativa europea té com a lema per a aquest 2021 “Mobilitat sostenible, saludable i segura” i posa en valor les resposta de municipis i autoritats locals davant la crisi del coronavirus, tractant de mantindre tendències que es van iniciar amb la pandèmia com l'augment de la mobilitat activa i l'ús de la mobilitat de baixes o nul·les emissions, reflexionant sobre la necessitat de reduir les emissions de CO₂ per a lluitar contra el canvi climàtic.  
  
Amb l'objectiu de facilitar un transport alternatiu, i coincidint amb el Dia Europeu Sense Cotxes, tant la línia de l'autobús municipal de La Canyada a Lloma-Llarga, com les línies de Paterna a l'Hospital La Fe seran gratuïtes el dimarts 21 i el dimecres 22 de setembre.  
  
En aquest sentit, la Tinenta Alcalde de Seguretat, Mobilitat i Transició Ecològica, Nuria Campos ha destacat que “des de l'Ajuntament estem treballant per a adaptar la ciutat a un model de mobilitat cada més sostenible i respectuós amb el medi ambient, millorant infraestructures i serveis, promovent l'ús de mitjans de transport sostenible, fomentant el transport municipal col·lectiu i fent més accessible tota la ciutat”.  
  
En aquest sentit, cal recordar que, només enguany, s'han posat en marxa plantes fotovoltaiques en cinc centres educatius de la ciutat, s'han incrementat els quilòmetres de carril bici en el nucli urbà i s'ha impulsat el servei de motosharing en les àrees industrials, mesures que redueixen les emissions de CO₂ per a fer de Paterna una ciutat més sostenible.